**ТЕХНИЧЕСКА СПЕЦИФИКАЦИЯ:**

**„*Доставка на камион с кран втора употреба*”**

* 1. **ПРЕДМЕТ НА ПОРЪЧКАТА:**

Пълно описание на обекта на поръчката, включително основни характеристики:

Доставка на камион с кран втора употреба, необходими за нуждите на Община Добричка за събиране и извозване на зелени и строителни отпадъци, изцяло чрез използване на натрупаните средства от отчисленията по чл. 20 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

С настоящата обществена поръчка се възлага доставката на един камион втора употреба. Стойността на доставката е в праговете на чл. 20, ал. 2, т. 2 от Закона за обществените поръчки, възлагането се извършва чрез публично състезание.

Обществената поръчка се възлага чрез публично състезание, на основание чл. 18, ал. 1, т. 12 във връзка с чл. 20, ал. 2, т. 2 от Закона за обществени поръчки.

Община Добричка сключва писмен договор за изпълнение на обществената поръчка с Участника определен за изпълнител, в резултата на проведената процедура, съгласно чл. 112, ал. 1 от ЗОП на стойност не по-голяма от 60 000 лв. без ДДС.

* 1. **СРОК И ИЗПЪЛНЕНИЕ НА ДОСТАВКАТА:**

Срокът на доставката на камиона е не повече от 120 дни от датата на подписване на договора.

Изпълнителят трябва да изпълни доставката на камиона до град Добрич, бул. „Трети март” № 70. Доставката се извършва, в присъствието на компетентен служител на Възложителя. При доставката Изпълнителя предава необходимите документи за специализирания камион като провежда обучение и демонстрация за употребата му за своя сметка. Доставката и предаването/получаването на специализирания камион се удостоверява с подписване на два екземпляра на двустранен Приемо – предавателен протокол от страните или техни упълномощени представители. Приемо – предавателният протокол съдържа основанието за съставянето му (номер на договора), модел и марка на камиона, предмет на доставка. Проектът на Приемо – предавателен протокол се изготвя от Изпълнителя.

Изпълнителят уведомява писмено в срок от 3 (три) дни предварително за конкретните дати и час, на които ще се изпълняват доставката, демонстрацията и обучението. Демонстрацията и обучението на персонала са до 2 (два) работни дни след доставката на специализирания камион в „Автостопанството” на община Добричка (град Добрич, бул. „Трети март” №70).

Изпълнителят следва да осигури на Възложителя необходимото според обстоятелствата време да прегледа камиона за Несъответствия, като същото не може да надвишава 5 (пет) работни дни. Едва след това се подписва Приемо – предавателен протокол за доставка, с което окончателно камиона се приема за доставен.

При констатиране на явни Несъответствия (явни или скрити дефекти, липси, недостатъци, несъответствия) на камиона с настоящата Техническа спецификация и/или Техническото предложение на Изпълнителя и/или с изискванията за окомплектовка и документите, Възложителят има право да откаже да подпише Приемо – предавателен протокол. В тези случаи, Страните подписват Констативен протокол, в който се описват констатираните Несъответствия. След отстраняване на Несъответствията, Страните подписват двустранен Приемо – предавателен протокол.

Финансовият ресурс, определен от Възложителя, за настоящата поръчка е 60 000.00 лв. (шестдесет хиляди лева) без включен ДДСи 72 000.00 лв. (седемдесет и две хиляди лева) с включен ДДС.

Така определената стойност на поръчката е пределна и не може да бъде надвишавана.

* 1. **ГАРАНЦИЯ ЗА ИЗПЪЛНЕНИЕ НА ДОГОВОРА**

Гаранцията за изпълнение на Договора е в размер на 3 % (три процента) от стойността на Договора, без включен ДДС и се представя в една от следните форми: парична сума преведена по сметка на Община Добричка в “Общинска банка” АД, клон Добрич, IBAN: BG 87 SOMB 913033100200 01; BIC: SOMBBGSF; оригинал на банкова гаранция на същата стойност; застраховка, която обезпечава изпълнението чрез покритие на отговорността на Изпълнителя. Изпълнителят сам избира формата на гаранцията за изпълнение. Гаранцията – парична сума и банкова гаранция може да се предостави от името на изпълнителя за сметка на трето лице – гарант. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. Когато Изпълнителя избере гаранцията за изпълнение да бъде банкова гаранция, тогава това трябва да бъде безусловна неотменима и изискуема при първо писмено поискване, в което Възложителя заяви, че изпълнителя не е изпълнил задълженията по договора за възлагане на обществената поръчка. Възложителят ще освободи гаранцията за изпълнение, без да дължи лихви за периода, през който средствата законно са престояли при него.

В договора са уредени условията и сроковете за задържане или освобождаване на гаранцията за изпълнение – Възложителят освобождава Гаранцията за изпълнение в срок до 30 дни след приключване на изпълнението на Договора. Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. Възложителят има право да задържи съответна част и да се удовлетвори от Гаранцията за изпълнение, когато Изпълнителя не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на Изпълнителя.

|  |  |
| --- | --- |
| **Техническа характеристики** | **Изисквания за технически характеристики за доставка на камион с кран втора употреба** |
| **Базов автомобил** | |
| - Технически допустимо общо тегло на автомобила | Не по-малко от 11 000 кг |
| - Тип автомобил | Самосвал |
| -Техническо състояние на автомобила | Втора употреба |
| - Двигател | Дизелов |
| - Мощност на двигателя | Не по-малко от 200 к.с. |
| - Управление | Кормилно управление – с хидроусилвател |
| - Дължина на стрелата | Не по-малко от 6 м. |
| - Ниво на емисии | Европейски стандарти за емисии - не по-малко от EURO 3 |
| - Скоростна кутия | Ръчна с не по-малко от 6 предни и една задна предавки |
| - Окачване | Не по-малко от 2 оси |
| - Колесна формула | Не по-малко от 4х4 |
| -Екстри | Автоматичен контрол на стабилността, Електронна програма за стабилизиране, Система за динамична устойчивост, Система за защита от пробуксуване, Система за подпомагане на спирането, Нов внос, Сервизна книжка, Напълно обслужен, Теглич, Климатик/климатроник, Блокаж на диференциала, Бързи и бавни скорости. |

***\*Забележка: Камионът с кран, трябва да има пригодена кофа за събиране на зелени и строителни отпадъци и възможност за монтиране на гребло за извършване на снегопочистване.***